biswa921/orwiki-latest-pages-articles-raw huggingface dataset:
ଓ ମାଇଁ ଲଭ୍

ଓ ମାଇଁ ଲଭ୍ ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାଂସୁ ସାମନ୍ତରାୟ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜଦୀପ ଏବଂ ଅର୍ଚ୍ଚିତା ସାହୁ । ଅର୍ଚ୍ଚିତା ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପିଣ୍ଟୁ ନନ୍ଦ, ହରିହର ମହାପାତ୍ର, କୁନା ତ୍ରିପାଠୀ, ବିଜୟ ମହାନ୍ତି, ପ୍ରେମାଞ୍ଜନ ପରିଡ଼ା, ତନ୍ଦ୍ରା ରାୟ, ଗ୍ଲୋରିଆ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ରାଜଦୀପ
 ଅର୍ଚ୍ଚିତା ସାହୁ
 ପିଣ୍ଟୁ ନନ୍ଦ
 ହରିହର ମହାପାତ୍ର
 କୁନା ତ୍ରିପାଠୀ
 ବିଜୟ ମହାନ୍ତି
 ପ୍ରେମାଞ୍ଜନ ପରିଡ଼ା
 ତନ୍ଦ୍ରା ରାୟ
 ଗ୍ଲୋରିଆ ମହାନ୍ତି
 ପ୍ରକୃତି ମିଶ୍ର
ଭୂପତି ତ୍ରିପାଠୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ବିଜୟ ମଲ୍ଲ, ଅରୁଣ ମନ୍ତ୍ରୀ ଆଦି ଗୀତିକାର ଏହି କଥାଚିତ୍ରଟିରେ ଗୀତ ରଚନା କରିଥିଲେ । ବିଭୁ କିଶୋର, ତପୁ ମିଶ୍ର, ଇରା ମହାନ୍ତି, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଏକସାଇଟେଡ ଡେଲିରିଅମ

ଏକସାଇଟେଡ ଡେଲିରିଅମ ଅନ୍ୟ ନାମ  ଏଜିଟେଟେଡ ଡେଲିରିଅମ (ଇଂରାଜୀ ଭାଷାରେ Excited delirium, also known as agitated delirium) ଏକ ବେମାରୀ ଯେଉଁଥିରେ ଏଜିଟେସନ (Agitation), ଡେଲିରିଅମ (delirium), ସ୍ୱେଦ ନିର୍ଗତ ଆଦି ଲକ୍ଷଣ ଦେଖାଯାଏ । ହିଂସାତ୍ମକ କାର୍ଯ୍ୟକଳାପ, ହିସ୍ଟେରିକାଲ ଶକ୍ତି (unexpected strength) ଓ ଅତିମାତ୍ରା ଶରୀର ଉତ୍ତାପ (very high body temperature) ଦେଖାଯାଏ । 
ରୋଗ ଜଟିଳ ହେଲେ  ରାବଡୋମାୟୋଲାଇସିସ, ଉଚ୍ଚ ରକ୍ତ ପୋଟାସିଅମ (high blood potassium) ଦେଖାଯାଇପାରେ ।
 

ଏହାର କାରଣ ରୂପେ ଦୀର୍ଘକାଳୀନ ଔଷଧ ବ୍ୟବ‌ହାର (drug use) ବା ମାନସିକ ଅସୁସ୍ଥତାକୁ (mental illness) ଦାୟୀ କରାଯାଇଛି । ଦାୟୀ କରାଯାଇଥିବା ଔଷଧ ମଧ୍ୟରେ କୋକେନ, ମେଥାମ୍ଫେଟାମିନ (methamphetamine) ବା କେତେକ କାଥିନୋନସ (substituted cathinones) ନାମ ଉଲ୍ଲେଖ‌ଯୋଗ୍ୟ । ମାନସିକ ରୋଗ ନିମନ୍ତେ ବ୍ୟବ‌ହୃତ ଆଣ୍ଟିସାଇକୋଟିକ ଔଷଧ ହଠାତ୍ ବନ୍ଦ କଲେ ଏହି ରୋଗ ଟ୍ରିଗର ହୋଇଯାଏ । ଔଷଧ ବନ୍ଦ କଲେ ମସ୍ତିଷ୍କରେ ଥିବା ଡୋପାମିନ ସିସ୍ଟମରେ (dopamin system) କିଛି ଅସୁବିଧା ହେବା ଯୋଗୁ ଏହି ରୋଗ ହୁଏ । ଆମେରିକାଲ କଲେଜ ଅଫ ଏମରଜେନ୍ସି ଫିଜିସିଆନ (American College of Emergency Physicians) ଏହି ରୋଗକୁ ମାନ୍ୟତା ଦେଇଥିଲେ ମଧ୍ୟ ଡିଏସଏମ-୫ (Diagnostic and Statistical Manual of Mental Disorders) ଓ ଆଇସିଡି-୧୦ (International Classification of Diseases) ଏହାକୁ ମାନ୍ୟତା ଦେଉନାହାନ୍ତି ।

ଉତ୍ତେଜିତ ରୋଗୀକୁ ପ୍ରଶାନ୍ତି (sedate) ଦେବାକୁ କେଟାମିନ (ketamine), ମିଡାଜୋଲାମ (midazolam) ଓ ହାଲୋପେରିଡୋଲ (haloperidol) ମାଂସପେଶୀ ଇଞ୍ଜେକସନ (injected into a muscle) ଦିଆଯାଏ । ଦେହରେ ଅତ୍ୟଧିକ ଉତ୍ତାପ ଥିଲେ ଦୃତ ଥଣ୍ଡା କରିବା ଆବଶ୍ୟକ ହୁଏ । ଶିରାଭ୍ୟନ୍ତର ତରଳ ପଦାର୍ଥ ଓ ସୋଡ଼ିଅମ ବାଇକାର୍ବୋନେଟ (sodium bicarbonate) ମଧ୍ୟ ଦିଆଯାଏ । ଆକ୍ରାନ୍ତ ରୋଗୀଙ୍କର ମୃତ୍ୟୁ ସଙ୍କଟ ୧୦%ରୁ କମ୍ ଥାଏ । ଏଥିରେ ମୃତ୍ୟୁ ସ୍ୱାଭାବିକ ଭାବରେ ହଠାତ୍ ହୃଦ୍‌ଘାତ ଯୋଗୁ ହୁଏ ।
 

ଏହି ରୋଗ କେତେ ସଂଖ୍ୟାରେ ପୁନଃପୁନ ହୁଏ, ତାହା ଅଜ୍ଞାତ ଅଛି । ମୃତ୍ୟୁ ବରଣ କରୁଥିବା ଲୋକ ମଧ୍ୟରେ ଅଧିକାଂସ ପୁରୁଷ ଓ ହାରାହାରି ବୟସ ୩୬ ମଧ୍ୟରେ ଥାଏ । ଏହି ରୋଗୀକୁ କାନୁନ ଅଧିକାରୀମାନେ ଟେଜର (tasers) (ଏକ ପ୍ରକାର ଇଲେକଟ୍ରିକ ସକ୍) ଓ ଦୈହିକ ବ୍ୟବସ୍ଥାରେ ନିୟନ୍ତ୍ରଣ କରନ୍ତି । ଏହି ରୋଗ ସଦୃଶ ଏକ ରୋଗ ସନ ୧୮୦୦ରେ ଚିହ୍ନଟ ହୋଇଥିଲା ଯାହାକୁ ବେଲସ ମାନିଆ (mania) କୁହାଯାଉଥିଲା ।  ଏକସାଇଟେଡ ଡେଲିରିଅମ ନାମଟି ସନ ୧୯୮୦ ପର୍ଯ୍ୟନ୍ତ ଆସିନଥିଲା ।
 
 ଏହା ମଧ୍ୟ ଦେଖନ୍ତୁ 

 Taser safety issues
 Positional asphyxia
 Sudden unexpected death syndrome
 Delirium tremens
 Stimulant psychosis

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରଜନୀ ରଞ୍ଜନ

ରଜନୀ ରଞ୍ଜନ (ଜନ୍ମ: ୨୨ ଡିସେମ୍ବର ୧୯୫୯) ଜଣେ ଓଡ଼ିଆ କଥାଚିତ୍ର ସଂଳାପକାର, ଗୀତିକାର, କାହାଣୀକାର, ଚିତ୍ରନାଟ୍ୟ ରଚୟିତା ଏବଂ ଅଭିନେତା । ୧୯୮୯ ମସିହାରେ ରଜନୀ ରଞ୍ଜନ ଏଇ ସଂଘର୍ଷ ଚଳଚ୍ଚିତ୍ରରୁ ଗୀତିକାର ଭାବରେ ନିଜର ଜୀବିକା ଆରମ୍ଭ କରିଥିଲେ । ଏହପରେ ସେ ମୋ ଭାଇ ଜଗା ଚଳଚ୍ଚିତ୍ରରେ ପ୍ରଥମଥର ପାଇଁ ସଂଳାପ ଓ କାହାଣୀ ରଚନା କରିଥିଲେ । ରଜନୀ ରଞ୍ଜନ ୨୦୧୦ ମସିହାରେ ଓଡ଼ିଆ କଥାଚିତ୍ର ପ୍ରେମ ଅଢ଼େଇ ଅକ୍ଷରରେ ଜଣେ ଅତିଥି କଳାକାର ଭାବରେ ଅଭିନୟ କରିଥିଲେ । ଏଯାବତ ସେ ୧୦୦ରୁ ଅଧିକ ଚଳଚ୍ଚିତ୍ରରେ ଗୀତ ଓ ସଂଳାପ ରଚନା କରିସାରିଛନ୍ତି ।

ବ୍ୟକ୍ତିଗତ ଜୀବନ
ରଜନୀ ରଞ୍ଜନ ୧୯୫୯ ମସିହାର ଡିସେମ୍ବର ୨୨ ତାରିଖରେ ବାଳକାଟିଠାରେ ଜନ୍ମଗ୍ରହଣ କରିଥିଲେ । ପିତା ରବି ଦାଶ ଜଣେ ଗୀତିକାର ଓ ମାଆ ସୁଶୀଳାପ୍ରଭା କଣ୍ଠଶିଳ୍ପୀ ଥିଲେ । ପରିବାରରେ ସଙ୍ଗୀତମୟ ପରିବେଶ ଥିଲା । ତାଙ୍କ ବାସଭବନକୁ ସଙ୍ଗୀତ ନିର୍ଦ୍ଦେଶକମାନଙ୍କର ଯା'ଆସ ଥିଲା । ଏସବୁର ପ୍ରଭାବ ରଜନୀଙ୍କ ଉପରେ ପିଲାଦିନରୁ ପଡିଥିଲା । ବୃତ୍ତିରେ ସେ ଜଣେ ଶିକ୍ଷାବିତ । ଭୁବନେଶ୍ୱରସ୍ଥ ଦେବରାୟ ମହାବିଦ୍ୟାଳୟରେ ସେ ଅଧ୍ୟକ୍ଷ ଭାବରେ କାର୍ଯ୍ୟ କରିଛନ୍ତି ।

ଗୀତିକାର

 ମୋ ଭାଇ ଜଗା
 ପ୍ରେମ ବନ୍ଧନ
 ବୋଉ
 ଭାଗ୍ୟ ଚକ୍ର
 ମୁନ୍ନା- ଏ ଲଭ୍ ଷ୍ଟୋରୀ
 ପ୍ରେମ ରୋଗୀ
 ଆରେ ସାଥୀ ଆ
 ଲଭ୍ ଡଟ୍ କମ୍
 ମନ ମୋର ପ୍ରଜାପତି
 ତୁ ମୋ ସୁନା ତୁ ମୋ ହୀରା
 ଟାଇଗର

ସଂଳାପ

 ମୋ ଭାଇ ଜଗା
 ପ୍ରେମ ବନ୍ଧନ
 ଏ ମନ ମାନେନା
 ଜୟ ଜଗନ୍ନାଥ
 ହସିବ ପୁଣି ମୋ ସୁନା ସଂସାର
 ନନ୍ଦିନୀ ଆଇ ଲଭ୍ ୟୁ
 ପ୍ରେମ ରୋଗୀ
 ଡ୍ରିମ୍ ଗାର୍ଲ
 ଲଭ୍ ଡଟ୍ କମ୍
 ମିତରେ ମିତ
 ସଞ୍ଜୁ ଆଉ ସଞ୍ଜନା
 ପ‌ହିଲି ରଜ
 ଭୁଲ ବୁଝିବନି ମତେ
 ପ୍ରେମ ଅଢ଼େଇ ଅକ୍ଷର
 ଲୋଫର୍
 ମନ ମୋର ପ୍ରଜାପତି
 ମତେ ବୋହୂ କରି ନେଇଯା
 ଫ୍ୟାମିଲି ନମ୍ବର ୱାନ୍
 ଚୋରି ଚୋରି ମନ ଚୋରି
 ମୁଁ ପ୍ରେମୀ ମୁଁ ପାଗଳ
 କେମିତି ଏ ବନ୍ଧନ
 ଗୁଡ୍ ବୟ
 ତୁ ମୋ ଆରମ୍ଭ ତୁ ମୋ ଶେଷ
 ତୁ ମୋ ସୁନା ତୁ ମୋ ହୀରା
 ଦିୱାନା ଦିୱାନୀ
 ସପନର ନାୟିକା
 ପ୍ରେମିକା
 ସିନ୍ଦୂର
 ସ୍ମାଇଲ୍ ପ୍ଲିଜ୍
 କିଡ୍‌ନାପ୍
 ପିଲାଟା ବିଗିଡ଼ିଗଲା
 ଆଶିକ୍
 ସମୟ ବଡ଼ ବଳବାନ
 ହେଲା ମତେ ପ୍ରେମ ଜର
 ଟାଇଗର
 ଝିଅଟା ବିଗିଡ଼ିଗଲା
 ଯୋଗୀ

ଚିତ୍ରନାଟ୍ୟ
 ଏ ମନ ମାନେନା
 ଲଭ୍ ଡଟ୍ କମ୍
 ପହିଲି ରଜ
 ମନ ମୋର ପ୍ରଜାପତି
 ଫ୍ୟାମିଲି ନମ୍ବର୍ ୱାନ୍
 ତୁ ମୋ ଆରମ୍ଭ ତୁ ମୋ ଶେଷ
 ସପନର ନାୟିକା
 ସିନ୍ଦୂର
 କିଡ୍‌ନାପ୍
 ହେଲା ମତେ ପ୍ରେମ ଜର
 ଝିଅଟା ବିଗିଡ଼ିଗଲା

କାହାଣୀ
 ମୋ ଭାଇ ଜଗା
 ପିଲାଟା ବିଗିଡ଼ିଗଲା

ଅଭିନେତା
 ପ୍ରେମ ଅଢ଼େଇ ଅକ୍ଷର

ପୁରସ୍କାର ଓ ସମ୍ମାନ
 ରାଜ୍ୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ଗୀତିକାର, ଭାଗ୍ୟଚକ୍ର), ୨୦୦୭
 ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ସଂଳାପ, ମୁଁ ପ୍ରେମୀ ମୁଁ ପାଗଳ), ୨୦୧୧
ଆଧାର

ବାହାର ଆଧାର
 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ନୀନା ଦାବୁଲୁରୀ

ନୀନା ଦାବୁଲୁରୀ (ଜନ୍ମ: ୨୦ ଅପ୍ରେଲ ୧୯୮୯) ଜଣେ ଆମେରିକୀୟ ସାଧାରଣ ବକ୍ତା ଏବଂ ଆଇନ‌ଜିବୀ ଯିଏକି ବର୍ତ୍ତମାନ ଆମରିକାର ଜି ଟିଭିରେ ପ୍ରସାରିତ କାର୍ଯ୍ୟକ୍ରମ ମେଡ୍ ଇନ୍ ଆମେରିକାର ଉପସ୍ଥାପିକା ଭାବରେ କାର୍ଯ୍ୟ କରୁଛନ୍ତି । ୨୦୧୪ ମିସ୍ ଆମେରିକା ପ୍ରତିଯୋଗିତାରେ ସେ ଭାରତୀୟ ବଂଶୋଦ୍ଭବ ଭାବରେ ପ୍ରଥମ ଥର ପାଇଁ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ଏବଂ ସେ ଥିଲେ ଏସିଆ ବଂଶୋଦ୍ଭବ ଭାବରେ ୨ୟ । ସେ ଏହି ପ୍ରତିଯୋଗୀତରେ ବିଜୟୀ ହେବା ପରେ ସୋସିଆଲ ମିଡ଼ିଆରେ ଜାତିବାଦ ଟିପ୍ପଣୀର ଶୀକାର ହୋଇଥିଲେ । ସେ ମିସ୍ ଆମେରିକା ପ୍ରିତଯୋଗୀତା ଜିତିବା ପରେ ଭାରତ ଏବଂ ଭାରତ ଉପଖଣ୍ଡରେ ଦେହର ରଙ୍ଗ ଉପରେ ଆଲୋଚନା ମଧ୍ୟ ଜୋର୍ ଧରିଥିଲା । ମିସ୍ ଆମେରିକା ପ୍ରତିଯୋଗିତା ପରେ ସେ ସମଗ୍ର ଯୁକ୍ତରାଷ୍ଟ୍ର ଆମେରିକା ଏବଂ ଭାରତ ବୁଲି ବିବିଧତା, ଲିଙ୍ଗ ସମାନତା ଏବଂ ବିଜ୍ଞାନ, ପ୍ରଯୁକ୍ତିବିଦ୍ୟା ଓ ବୈଷୟିକ ଶିକ୍ଷା ଉପରେ ଆଇନ୍ ଏବ ନିୟମ ବିଷୟରେ ବକ୍ତୃତା ରଖିଥିଲେ ।

ପ୍ରାରମ୍ଭିକ ଜୀବନ
ନୀନା ୨୦ ଅପ୍ରେଲ ୧୯୮୯ରେ ନିୟୁର୍କରେ ଜନ୍ମଗ୍ରହଣ କରିଥିଲେ । ତାଙ୍କର ପିତାମାତା ତେଲୁଗୁ ଭାଷାଭାଷୀ ହିନ୍ଦୁ ଲୋକ । ସେମାନେ ଆନ୍ଧ୍ର ପ୍ରଦେଶର ବିଜୟୱାଡ଼ାର ମୂଳ ବାସିନ୍ଦା । ତାଙ୍କର ମାଆ ଶୀତଲ ଦାବୁଲୁରୀ ଜଣେ ସୂଚନା ଓ ପ୍ରଯୁକ୍ତିବିଦ୍ୟା ବିଶେଷଜ୍ଞା ଏବଂ ତାଙ୍କର ବାପା କୋଟେଶ୍ୱର ଚୌଧୁରୀ ଦାବୁଲୁରୀ ଜଣେ ସ୍ତ୍ରୀ ଓ ପ୍ରସୁତୀ ବିଭାଗ ବିଶେଷଜ୍ଞ । ନୀନାଙ୍କର ବଡ଼ ଭଉଣୀ ଜଣେ ଔଷଧୀ ବିଭାଗ ଡାକ୍ତର । ନୀନା ଯେତେବେଲେ ମାତ୍ର ୬ ସପ୍ତାହର ହୋଇଥିଲେ ସେ ତାଙ୍କର ଆଇଙ୍କ ପାଖରେ ରହିଥିଲେ ଏବଂ ସେଠାରେ ସେ ଅଢ଼େଇ ବର୍ଷଯାଏଁ ରହିଥିଲେ । ଏହାପରେ ସେ ତାଙ୍କର ପିତାମାତାଙ୍କ ସ‌ହ ଆମେରିକା ଚାଲିଯାଇଥିଲେ ଏବଂ ପ୍ରତିବର୍ଷ ଗ୍ରୀଷ୍ମ ଅବକାଶରେ ସେ ଭାରତ ଆସିଲେ ଭାରତୀୟ ନୃତ୍ୟ ଶିକ୍ଷା କରୁଥିଲେ । ସେ ତେଲୁଗୁ ଭାଷା ପ୍ରାଞ୍ଜଳ ଭାବରେ କ‌ହିପାରନ୍ତି । ନୀନା ଚାରି ବର୍ଷର ହୋଇଥିଲା ବେଳେ ଓକ୍‌ଲାହୋମା ଚାଲିଯାଇଥିଲେ ଏବଂ ସେଠାରେ ସେ ତାଙ୍କର ୧୦ ବର୍ଷ ଯାଏଁ ରହିଥିଲେ । ଏହାପରେ ସେ ମିଚିଗାଁର ସେଣ୍ଟ ଜୋସେଫ୍‌ରେ ଯୋଗ ଦେଇଥିଲେ ।

ମିସ୍ ଆମେରିକା
thumb|175 px|alt=Davuluri speaking, wearing her Miss America tiara, large earrings and a long necklace of red flowers|୧୯ ଅପ୍ରେଲ ୨୦୧୪ରେ ନୀନା

ନୀନା ପ୍ରଥମ ଭାରତୀୟ ବଂଶୋଦ୍ଭବ ଭାବରେ ଆମରିକାରେ ମିସ୍ ଆମେରିକା ମାନ୍ୟତା ପାଇଥିଲେ । ୨୦୧୪ ମସିହାରେ ସେ ମିସ୍ ଆମେରିକା ପ୍ରତିଯୋଗିତାରେ ବିଜୟୀ ହୋଇଥିଲେ । ସେ ତାଙ୍କର ମିସ୍ ଆମେରିକା ପ୍ରତିଯୋଗିତା ପାଇଁ ପୂର୍ବତନ ମିସ୍ ନିୟୁ ୟର୍କ ଯିଏକି ୧୯୮୪ରେ ପ୍ରଥମ ଆଫ୍ରିକୀୟ-ଆମେରିକା ନିବାସୀ ଭାବରେ ମିସ୍ ଆମେରିକା ପ୍ରତିଯୋଗିତା ଜିତିଥିଲେ । ନୀନା ଆମରିକାରେ ରହୁଥିବା ୨ୟ ଏସିଆ ନାଗରିକ ଭାବରେ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । ୨୦୦୧ରେ ପୂର୍ବରୁ ଜଣେ ଫିଲିପିନୋରୁ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ । 

ମିସ୍ ଆମେରିକା ପ୍ରତିଯୋଗିତାରେ ସେ ଭାରତନାଟ୍ୟମ୍ ଏବଂ କୁଚିପୁଡ଼ି ନୃତ୍ୟ କରିଥିଲେ । ଏହାସୟ ସେ ହିନ୍ଦୀ ଚଳଚ୍ଚିତ୍ର ଓମ୍ ଶାନ୍ତ ଓମ୍‌ର ଶୀର୍ଷକ ଗୀତରେ ମଧ୍ୟ ନୃତ୍ୟ କରିଥିଲେ । ମିସ୍ ଆମେରିକା ପ୍ରତିଯୋଗିତାରେ ପ୍ରଥମଥର ପାଇଁ ହିନ୍ଦୀ କଥାଚିତ୍ର ଗୀତରେ ନୃତ୍ୟ କରାଯାଇଥିଲା । ନ‌କୁଲ୍ ଦେବ୍ ମହାଜନଙ୍କ ସ‌ହଯୋଗରେ ସେ ଏହି ନୃତ୍ୟ ଏବଂ ଭାରତୀୟ ଶାସ୍ତ୍ରୀୟ ନୃତ୍ୟର ପ୍ରସ୍ତୁତି କରିଥିଲେ । ଏହି ପ୍ରତିଯୋଗିତାରେ ବିଜୟୀ ହେବା ପରେ ସେ ଉଲ୍ଲେଖ କରିଥିଲେ କି ସେ ହିନ୍ଦୀ ଗୀତରେ ନୃତ୍ୟ କରି କେବେ ବିଜୟୀ ହୋଇପାରିନଥାନ୍ତେ ବୋଲି ଅନେକ ମତ ଦେଇଥିଲେ ।

ଆଧାର

ବାହାର ଆଧାର

 

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ପ୍ରିୟଙ୍କା ମହାପାତ୍ର

ପ୍ରିୟଙ୍କା ମହାପାତ୍ର ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ସେ ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

ପ୍ରାରମ୍ଭିକ ଜୀବନ ଓ ପରିବାର
ପ୍ରିୟାଙ୍କ ଓଡ଼ିଆ ନିର୍ଦ୍ଦେଶକ ଦେବୁ ପଟ୍ଟନାୟକଙ୍କୁ ବିବାହ କରିଥିଲେ । ତାଙ୍କ ଦେଢ଼ଶୁର ହର ପଟ୍ଟନାୟକ ଜଣେ ଜଣାଶୁଣା ଓଡ଼ିଆ ଅଭିନେତା ତଥା ନିର୍ଦ୍ଦେଶକ ଥିଲେ ।

ଅଭିନୟ ଜୀବନ
ପ୍ରିୟାଙ୍କା ୧୯୯୩ ମସିହାରେ ପଥର ଖସୁଚି ବଡ଼ ଦେଉଳୁ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ସୁନା ଭାଉଜ, ଭାଇ ହେଲା ଭଗାରୀ, ରାଖିଲେ ଶିବ ମାରିବ କିଏ, ଜୀବନ ଧାରା, ସୁହାଗ ସିନ୍ଦୂର, ପୁଅ ମୋର ଭୋଳା ଶଙ୍କର, ନୀଳ ମାଷ୍ଟରାଣୀ, ଯଶୋଦା, ସ୍ତ୍ରୀ, କାଳଚକ୍ର, ବାବୁ ପର୍ଶୁରାମ, କାଶିଆ କପିଳା, ସମୟ ଚକରେ ସଂସାର ରଥ ଆଦି ଚଳଚ୍ଚିତ୍ରରେ ନୟିକା, ସ‌ହ-ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ ଚଳଚ୍ଚିତ୍ରରେ ହାସ୍ୟ ଅଭିନେତ୍ରୀ, ଚରିତ୍ର ଅଭିନେତ୍ରୀ ଆଦି ଭୂମିକାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୧୯୯୩  ପଥର ଖସୁଚି ବଡ଼ ଦେଉଳୁ  ପ୍ରଥମ ଓଡ଼ିଆ କଥାଚିତ୍ର ୧୯୯୪  ସୁନା ଭାଉଜ  ମୀନା  ଭାଇ ହେଲା ଭଗାରୀ  ନୀନା   ରଖିଲେ ଶିବ ମାରିବ କିଏ  ପ୍ରିୟା   ୧୯୯୫  ଜୀବନ ଧାରା    ୧୯୯୬  ସୁହାଗ ସିନ୍ଦୂର  ଫୁଲ    ପୁଅ ମୋର ଭୋଳା ଶଙ୍କର  ଶାନ୍ତି    ନୀଳ ମାଷ୍ଟରାଣୀ    ଯଶୋଦା  ମୀନାକ୍ଷି   ୧୯୯୮  ସ୍ତ୍ରୀ  ସୁନ୍ଦରୀ    ୧୯୯୯  କାଳ ଚକ୍ର   ୨୦୦୦  ବାବୁ ପର୍ଶୁରାମ  ତୁଳସୀ  କାଶିଆ କପିଳା    ୨୦୦୨  ସମୟ ଚକରେ ସଂସାର ରଥ  ସୁଚିତ୍ରା ମହାପାତ୍ର  ୨୦୦୫  ତୋ ପାଇଁ  ଅନୀତା  ୨୦୦୭  ମହାନାୟକ  ରଣଜିତର ସ୍ତ୍ରୀ  ତୋ ପାଇଁ ନେବି ମୁଁ ଶହେ ଜନମ  ଆନନ୍ଦର ସ୍ତ୍ରୀ  ୨୦୦୮  ଧନରେ ରଖିବୁ ଶପଥ ମୋର  ବିରେନ୍ଦ୍ରର ସ୍ତ୍ରୀ  ଛାତି ଚିରିଦେଲେ ତୁ  ମହାବୀରର ମାଆ  ନେଇ ଯା'ରେ ମେଘ ମୋତେ  ସରିତା  ୨୦୦୯  ସୁନା ଚଢ଼େଇ ମୋ ରୂପ ଚଢ଼େଇ  ଶାନ୍ତି  ସାତ ସୁରେ ବନ୍ଧା ଏ ଜୀବନ  ଶୋଭା  ୨୦୧୦  ଦିଲ୍ ତତେ ଦେଇଚି   ପହିଲି ରଜ  ସୂର୍ଯ୍ୟର ମାଆ   ୨୦୧୧  ଛାତିରେ ଲେଖିଚି ତୋରି ନାଁ  ନିରୁ  ପାଇଶି ପାହାଚେ ଖେଳିବ ମୀନ   କ୍ରିମିନାଲ୍  ସୁମିତ୍ରା   ବାଳୁଙ୍ଗା ଟୋକା  ଚିକୁର ମାଆ  ଆଇନ୍ କାନୁନ୍   ୨୦୧୨  ମାଟ୍ରିକ ଫେଲ୍  ଅନ୍ନପୂର୍ଣ୍ଣା  ଇଡିଅଟ୍  ଲକ୍ଷ୍ମୀ  ରଙ୍ଗିଲା ଟୋକା  ଶିବର ମାଆ  ୨୦୧୩  ମାଇଁ ଲଭ୍ ଷ୍ଟୋରୀ   ଏସିପି ସାଗରିକା  ସୁନିତା ରାଉତ  ଚଉକା ଛକା  ସାବିତ୍ରୀ  ମୁଁ ଏକା ତୁମର  ଜେଜିମା  ହରି ଓମ୍ ହରି  ରାଧାରାଣୀ  ୨୦୧୪  ପୁଣି ଦେଖା ହେବ ଆର ଜନମରେ   ଲେଖୁ ଲେଖୁ ଲେଖି ଦେଲି  ଅମ୍ରିତାର ମାଆ  ଆମେ ତ ଟୋକା ଷଣ୍ଢମାର୍କା    ପାଗଳ କରିଚୁ ତୁ  କାକାର ସ୍ତ୍ରୀ   ୨୦୧୫  ଇସ୍କ ତୁ ହି ତୁ  ସ୍ୱାଧୀନର ମାଆ  ଗପ ହେଲେ ବି ସତ  ସରୋଜିନୀ ମିଶ୍ର  ହେଲୋ ଇନ୍ ଲଭ୍    ୨୦୧୬  ଜବରଦସ୍ତ ପ୍ରେମିକ  ଚନ୍ଦୁର ଭାଉଜ  ଅଗସ୍ତ୍ୟ  ଅଗସ୍ତ୍ୟର ମାଆ 

ଆଧାର

ବାହାର ଆଧାର
 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ବାସାଲ ସେଲ କାର୍ସିନୋମା

ବାସାଲ ସେଲ କାର୍ସିନୋମା ବା ବିସିସି (ଇଂରାଜୀ ଭାଷାରେ Basal-cell carcinoma or BCC or basal-cell cancer) ଏକ ଚର୍ମ କର୍କଟ ରୋଗ (skin cancer) । ବାସାଲ ସେଲ କାର୍ସିନୋମା ବହୁତ ଧୀର ଗତିରେ ବୃଦ୍ଧି ପ୍ରାପ୍ତ ହୋଇ ସ୍ଥାନୀୟ ତନ୍ତୁଗୁଡ଼ିକୁ ନଷ୍ଟ କରିଦେଇପାରେ କିନ୍ତୁ ଦୂର ସ୍ଥାନ‌କୁ ବିସ୍ଥାପିତ ହୋଇପାରେନାହିଁ । 

ଫିକା ଚର୍ମ (Light skin), ଅଲଟ୍ରାଭାୟୋଲେଟ ରଶ୍ମୀ (ultraviolet light), ରାଡିଏସନ ଥେରାପି (radiation therapy), ଆର୍ସେନିକ (arsenic), ଅଳ୍ପ ଇମ୍ମ୍ୟୁନିଟି କ୍ରିୟା (poor immune function) ଥିଲେ ଏହି ରୋଗ ସଙ୍କଟ ଅଧିକ ରହେ । ଶୈଶବ କାଳରେ ଅଲଟ୍ରାଭାୟୋଲେଟ ରଶ୍ମୀ ପଡ଼ିବା ବିପଦଜନ‌କ ଅଟେ । ଟାନିଙ୍ଗ ବିଛଣା (Tanning beds) ଅଲଟ୍ରାଭାୟୋଲେଟ ରଶ୍ମୀର ଅନ୍ୟ ଏକ ଉତ୍ସ ।   ରୋଗୀର ପରୀକ୍ଷା ଓ ଚର୍ମ ବାୟୋପ୍ସି (tissue biopsy) କରି ରୋଗ ନିର୍ଣ୍ଣୟ କରାଯାଏ ।

ସନସ୍କ୍ରିନ ଯୋଗୁ ବାସାଲ ସେଲ କାର୍ସିନୋମାର ସଙ୍କଟ ପ୍ରାଭାବିତ ହୁଏ କି ନାହିଁ ତାହା ଅଜ୍ଞାତ ଅଛି । ଅପରେଶନ କରି ଏହା ବାହାର କରିଦିଆଯାଏ । ଆକାର ଛୋଟ ଥିଲେ ଏକସିସନ କରାଯାଏ, ନ‌ଚେତ ସାଧାରଣତଃ ମୋହ ଅପରେଶନ (Mohs surgery) କରାଯାଏ । ଅନ୍ୟାନ୍ୟ ଚିକିତ୍ସା ମଧ୍ୟରେ କ୍ରାୟୋସର୍ଜରି (application of cold), ଟପିକାଲ କେମୋଥେରାପି (topical chemotherapy), ଲେଜର ଅପରେଶନ (laser surgery) ବା ଇମିକୁଇମୋଡ (imiquimod) ବ୍ୟବ‌ହାର କରାଯାଏ । ବିରଳ ଦୂରବର୍ତ୍ତୀ ବିସ୍ଥାପିତ କେଶ୍‌ରେ କେମୋଥେରାପି (chemotherapy) ବା ଟାରଗେଟେଡ ଥେରାପି (targeted therapy) ଦିଆଯାଏ ।
 

ପୃଥିବୀରେ ହେଉଥିବା ସମସ୍ତ କର୍କଟ ରୋଗର ୩୨% କେବଳ ବାସାଲ ସେଲ କାର୍ସିନୋମା ଅଟେ । ମେଲାନୋମା (melanoma) ବ୍ୟତୀତ ଅନ୍ୟ ସମସ୍ତ ଚର୍ମ କର୍କଟ ରୋଗମାନଙ୍କ ମଧ୍ୟରୁ ୮୦% କେବଳ ବାସାଲ ସେଲ କାର୍ସିନୋମା ହୁଏ ।    ଯୁକ୍ତରାଷ୍ଟ୍ର ଆମେରିକାରେ ବାସାଲ ସେଲ କାର୍ସିନୋମା ରୋଗରେ ୩୫୫ ଶ୍ୱେତାଙ୍ଗ ଓ ୨୫% ଶ୍ୱେତାଙ୍ଗୀ ଜୀବନର କୌଣସି ନା କୌଣସି ସମୟରେ ପୀଡ଼ିତ ହୋଇଥାଆନ୍ତି ।
 
 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
କୋଏଲ ମିଶ୍ର

କୋଏଲ ମିଶ୍ର ବା କୋଏଲ ବାନାର୍ଜୀ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୨୦୧୦ ମସିହାରେ ଓଡ଼ିଆ କଥାଚିତ୍ର ତୁ ଥାଆ ମୁଁ ଯାଉଚି ରୁଷି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପଶ୍ଚିମ ବଙ୍ଗରେ ଜନ୍ମିତା ଏହି ଅଭିନତ୍ରୀ ଓଡ଼ିଆ କଥାଚିତ୍ରରେ ଅଭିନୟ କରିବା ପରେ ଅଭିନେତା ବବି ମିଶ୍ରଙ୍କୁ ବିବାହ କରିଥିଲେ । 

ପ୍ରାରମ୍ଭିକ ଜୀବନ ଓ ପରିବାର
କୋଏଲ ପଶ୍ଚିମ ବଙ୍ଗରେ ଜନ୍ମଗ୍ରହଣ କରିଥିଲେ । ସେ କୋନ୍‌ନ‌ଗର ସ୍କୁଲରେ ପଢ଼ିଥିଲେ ଏବଂ ତା'ପରେ କଲିକତା ବିଶ୍ୱବିଦ୍ୟାଳୟରେ ପଢ଼ିଥିଲେ । ସେ ଓଡ଼ିଆ କଥାଚିତ୍ର ଜଗତରେ କାମ କରିବା ପରେ ଅଭିନେତା ବବି ମିଶ୍ରଙ୍କୁ ବିବାହ କରିଥିଲେ ।

ଅଭିନୟ ଜୀବନ
କୋଏଲ ୨୦୧୦ ମସିହାରେ ତୁ ଥାଆ ମୁଁ ଯାଉଚି ରୁଷି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶ୍ରୀତମ ଦାସ । ଅଭିନେତା ଅରିନ୍ଦମ ରାୟ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ଉଷସୀ ମିଶ୍ର, ଶ୍ରୀତମ ଦାସ, ଜିନା ସାମଲ, ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ପିଣ୍ଟୁ ନନ୍ଦ ଆଦି କଳାକାରମାନେ ଅଭିନୟ କରିଥିଲେ ।

୨୦୧୦ର ଅନ୍ୟ ଏକ କଥାଚିତ୍ର ତତେ ଭଲ ପାଉଛି ବୋଲିରେ ଅଭିନେତା ଦେବାଶିଷ ପାତ୍ରଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ଅପରାଜିତା ମହାନ୍ତି, ମିହିର ଦାସ, ଜୟୀରାମ ସାମଲ, କୁନା ତ୍ରିପାଠୀ, ବବି ମିଶ୍ର, ବିରେନ ମିଶ୍ର, ରବି ମିଶ୍ର ଆଦି କଳାକାରମାନେ । ନିର୍ଦ୍ଦେଶକ ପ୍ରଶାନ୍ତ କୁମାର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

୨୦୧୧ ମସିହାରେ ଓଡ଼ିଆ କଥାଚିତ୍ର ମନ ମୋର ପ୍ରଜାପତିରେ ଅଭିନୟ କରିଥିଲେ କୋଏଲ । ଦୀପକ ବାରିକ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ପୁଷ୍ପା ପଣ୍ଡା, ପିଣ୍ଟୁ ନନ୍ଦ, ଜୀବନ ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ନିର୍ଦ୍ଦେଶକ ଅନାମ ଚରଣ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

୨୦୧୧ର ଅନ୍ୟ ଏକ କଥାଚିତ୍ର ୧୪୩ ଆଇ ଲଭ ୟୁରେ କୋଏଲ ଅଭିନେତା ବାବୁଶାନ୍‌ଙ୍କ ନାୟିକା ଭୂମିକରେ ଅଭିନୟ କରିଥିଲେ । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ନମ୍ରତା ଥାପା, ସମରେଶ ରାଉତରାୟ, ମିହିର ଦାସ, ମୀନକେତନ, ତନ୍ମୟ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୨ରେ ମୁକ୍ତିଲାଭ କରିଥିବା ଅଭିନେତା ତ‌ଥା ନିର୍ଦ୍ଦେଶକ ହର ପଟ୍ଟନାୟକଙ୍କ ନିର୍ଦ୍ଦେଶିତ ଶେଷ ଓଡ଼ିଆ ଚଳଚ୍ଚିତ୍ର ଓମ୍ ସାଇ ରାମ୍‌ରେ କୋଏଲ୍ ଅଭିନୟ କରିଥିଲେ । ଏହି କଥାଚିତ୍ରଟିରେ ସେ ନାୟକ ବୁଦ୍ଧାଦିତ୍ୟ ମହାନ୍ତିଙ୍କ ସ‌ହ ଅଭିନୟ କରିଥିଲେ । ସବ୍ୟସାଚୀ ମିଶ୍ର, ପ୍ରକୃତି ମିଶ୍ର, ମାନସ, ଅଶ୍ରୁମୋଚନ ମହାନ୍ତି, ହର ପଟ୍ଟନାୟକ, ମୌସୁମୀ ମହାନ୍ତି, ବ୍ରଜ ସିଂହ, ସରୋଜ ଦାସ, ଚକ୍ରଧର ଜେନା, ନମନ୍ଦିତା ପାଢ଼ୀ, ସ୍ମିତା ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୪ ମସିହାରେ କୋଏଲ ଆମେତ ଟୋକା ଷଣ୍ଢ ମାର୍କା ଚଳଚ୍ଚିତ୍ରରେ ଅଭିନେତା ପପୁ ପମ ପମଙ୍କ ନାୟିକା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଆର୍ ଭଗତ ସିଂହ । ମିହିର ଦାସ, ପ୍ରିୟଙ୍କା ମହାପାତ୍ର, ହର ରଥ, ଅରବିନ୍ଦ ଷଡ଼ଙ୍ଗୀ, ମୀନକେତନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଆଶିକ୍‌ରେ କୋଏଲ ଅଭିନେତା ସମ୍ବିତ ଆଚାର୍ଯ୍ୟଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାକର ବସନ୍ତ । ପପୁ ପମ ପମ, ହରି, ସୁଧାକର ବସନ୍ତ, ସୋଫିଆ ଆଲମ୍, ସରୋଜ ଦାସ, ପିଣ୍ଟୁ ନନ୍ଦ, ପପି ସନ୍ତୁକ, ପ୍ରମୋଦ କୁମାର ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୨୦୧୦  ତୁ ଥାଆ ମୁଁ ଯାଉଚି ରୁଷି   ପ୍ରଥମ ଓଡ଼ିଆ କଥାଚିତ୍ର  ତତେ ଭଲ ପାଉଛି ବୋଲି   ୨୦୧୧  ୧୪୩ ଆଇ ଲଭ ୟୁ   ମନ ମୋର ପ୍ରଜାପତି   ୨୦୧୨  ଓମ୍ ସାଇ ରାମ୍   ୨୦୧୪  ଆମେତ ଟୋକା ଷଣ୍ଢ ମାର୍କା   ୨୦୧୫  ଆଶିକ୍  

ଆଧାର

ବାହାର ଆଧାର
 
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
କେଟାୟୁନ୍ ଆର୍ଦେଶିର୍ ଦିନସା

କେଟାୟୁନ୍ ଆର୍ଦେଶିର୍ ଦିନସା  (୧୬ ନଭେମ୍ବର ୧୯୪୩ – ୨୬ ଅଗଷ୍ଟ ୨୦୧୧) ଭାରତୀୟ ଚିକିତ୍ସକଙ୍କ କ୍ଷେତ୍ରରେ ଏକ ପରିଚିତ ନାମ ଓ ଭାରତରେ ଆଧୁନିକ କର୍କଟ ଯତ୍ନ ଓ ରାଡିଏସନ୍ ଥେରାପି କ୍ଷେତ୍ରରେ ଦୃତ ଅଭିବୃଦ୍ଧି ଆଣିଥିଲେ । ୨୦୦୧ରେ ସେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ ।Padma Shri award winners 2001, Government of India. ଏକ ପ୍ରତିଷ୍ଠିତ ଗଣମାଧ୍ୟମ ଅନୁଯାୟୀ,  ସେ କର୍କଟ ପ୍ରପୀଡିତ ଭାରତର ଅନ୍ୟତମ ଓ ଶେଷ ସାମ୍ଭାବ୍ୟ ଆଶା  ।
 
ଆଧାର

Category:୨୦୧୧ ମୃତ୍ୟୁ
ସ୍କ୍ୱାମସ ସେଲ ଚର୍ମ କର୍କଟ

ସ୍କ୍ୱାମସ ସେଲ ଚର୍ମ କର୍କଟ, ଅନ୍ୟ ନାମ କ୍ୟୁଟାନିଅସ ସ୍କ୍ୱାମସ ସେଲ କାର୍ସିନୋମା ବା ସିଏସସିସି (Squamous-cell skin cancer or Cutaneous squamous cell carcinoma or cSCC) ସ‌ହିତ ବାସାଲ ସେଲ କାର୍ସିନୋମା ଓ ମେଲାନୋମା ରୋଗ ଗୁଡ଼ିକ ମୂଖ୍ୟ ଚର୍ମ କର୍କଟ ରୋଗ ଭାବରେ ପରିଚିତ । ଏହା କାତିମୟ ପୃଷ୍ଠ ଥିବା ଏକ ଗୋଟାଳି ଆକାରରେ ଦେଖାଯାଏ ଓ ଏହା ଉପରେ ଏକ ଘାଆ (ulcer) ମଧ୍ୟ ହୋଇପାରେ । ମାସାଧିକ କାଳ ରହିବା ପରେ ଏହା ଜଣାଯାଏ । ବାସାଲ ସେଲ କର୍କଟ ରୋଗ ଅପେକ୍ଷା ଏହି ସ୍କ୍ୱାମସ ସେଲ ଚର୍ମ କର୍କଟରେ ଅଧିକ ବିସ୍ଥାପନ (spread to distant areas) ଦେଖାଯାଏ ।

ସୂର୍ଯ୍ୟ ରଶ୍ମୀରୁ ଆସୁଥିବା ଅଲଟ୍ରାଭାୟୋଲେଟ ରଶ୍ମୀ (ultraviolet light) ଏହି ରୋଗ ସଙ୍କଟ ସୃଷ୍ଟିର କରେ । ଶୁଖିଯାଇଥିବା ଦାଗ, କ୍ରନିକ ଘାଆ, ଫିକା ଚର୍ମ (Light skin), ଅଲଟ୍ରାଭାୟୋଲେଟ ରଶ୍ମୀ (ultraviolet light), ରାଡିଏସନ ଥେରାପି (radiation therapy), ଆର୍ସେନିକ (arsenic), ଆକ୍ଟିନିକ କେରାଟୋସିସ (actinic keratosis), ସ୍ୱଳ୍ପ ଇମ୍ମ୍ୟୁନ ସିସ୍ଟମ କ୍ରିୟା (poor immune system function), ଏଚପିଭି ସଂକ୍ରମଣ (HPV infection) ଆଦି ଥିଲେ ଏହି ରୋଗ ସଙ୍କଟ ରହେ । ମୋଟ ଅଲଟ୍ରାଭାୟୋଲେଟ ରଶ୍ମୀ ସଂସ୍ପର୍ଶ ପରିମାଣ ଅନୁସାରେ ଏହି ସଙ୍କଟ ରହେ । ଅଲଟ୍ରାଭାୟୋଲେଟ ରଶ୍ମୀର ଏକ ନୂତନ ସ୍ରୋତ ଭାବରେ ଟାନିଙ୍ଗ ବେଡ (Tanning beds) ପରିଚିତ ହୋଇଛି । ମନୁଷ୍ୟ ଚର୍ମରେ (skin|) ଥିବା ସ୍କ୍ୱାମସ ସେଲରୁ ଏହାର ସୃଷ୍ଟି ହୁଏ । 
ଚର୍ମ ପରୀକ୍ଷା ଓ ତନ୍ତୁ ବାୟୋପ୍ସି (tissue biopsy) କରି ଏହି ରୋଗ ନିର୍ଣ୍ଣୟ କରାଯାଏ ।
 

ସ୍କ୍ୱାମସ ସେଲ ଚର୍ମ କର୍କଟ ରୋଗରୁ ମୁକ୍ତି ପାଇବା ନିମନ୍ତେ ସନସ୍କ୍ରିନ (sunscreen) ବ୍ୟବ‌ହାର ଓ ଅଲଟ୍ରାଭାୟୋଲେତ ରଶ୍ମୀ ସଂସ୍ପର୍ଶରୁ ଦୂରରେ ରହିବା ଆବଶ୍ୟକ । ଅପରେଶନ କରି ଏହା ନିଷ୍କାସିତ କରାଯାଏ । ରୋଗ ଆକାର ଛୋଟ ଥିଲେ ମୋହସ୍ ଅପରେଶନ ( Mohs surgery) କରିବାକୁ ସୁପାରିସ କରାଯାଏ । ଏହା ବ୍ୟତୀତ କ୍ରାୟୋଅପରେଶନ (application of cold) ଓ ରାଡିଏସନ ଥେରାପି (radiation therapy) ମଧ୍ୟ କରାଯାଏ । ରୋଗ ବିସ୍ଥାପିତ ହୋଇଥିଲେ କେମୋଥେରାପି (chemotherapy) ବା ବାୟୋଲୋଜିକ ଥେରାପି (biologic therapy) ଦିଆଯାଇପାରେ । 
 

ସନ ୨୦୧୫ରେ ପ୍ରାୟ ୨.୨ ନିୟୁତ ଲୋକ ଯେ କୌଣସି ସମୟରେ ଏହି ରୋଗରେ ଆକ୍ରାନ୍ତ ହୋଇଥିଲେ । ସମୁଦାୟ ଚର୍ମ କର୍କଟ ରୋଗର ୨୦% ଏହି ରୋଗ ଥାଏ ।  ଯୁକ୍ତରାଷ୍ଟ୍ର ଆମେରିକାରେ ୧୨% ମହିଳା ଓ ୭% ପୁରୁଷ ଏହି ରୋଗରେ ପୀଡ଼ିତ ଥିଲେ । ଏହାର ପୂର୍ବାନୁମାନ ଭଲ ଥିଲେ ମଧ୍ୟ ବିସ୍ଥାପିତ ରୋଗ ଥିଲେ ୩୪ % ରୋଗୀଙ୍କର ଆୟୁଷ ପ୍ରାୟ ୫ ବର୍ଷ (five-year survival) ରହେ ।  ସାରା ପୃଥିବୀରେ ଏହି ରୋଗ ଯୋଗୁ ସନ ୨୦୧୫ରେ ୫୧,୯୦୦ ଲୋକ ମୃତ୍ୟୁ ବରଣ କରିଥିଲେ । ରୋଗ ନିର୍ଣ୍ଣୟ କରିବାବେଳକୁ ବୟସ ୬୬ ବର୍ଷ ଥାଏ । ସଫଳ ଚିକିତ୍ସା ପରେ ମଧ୍ୟ ପୁନର୍ବାର ଏହି ରୋଗ ସଙ୍କଟ ରହେ ।

 ଆଧାର 

 External links 

Information on Squamous Cell Carcinoma from The Skin Cancer Foundation
DermNet NZ: Squamous cell carcinoma
Squamous cell carcinoma in transplant recipients
Including TCC, CIS and papillary tumour SCC

ଶ୍ରେଣୀ:ଚିକିତ୍ସା ବିଜ୍ଞାନ
ନମିତା ନାୟକ ଚୋପ୍ରା

ନମିତା ନାୟକ ଚୋପ୍ରା, ଜଣେ ସାଉଣ୍ଡ ଇଞ୍ଜିନିୟର ଓ ଅଡିଓଗ୍ରାଫର ।http://pragativadi.com/12-odia-women-achievers-awarded-kalilash-satyarthi/ ସେ ଭାରତର ପ୍ରଥମ ମହିଳା ବୃତ୍ତିଗତ ଅଡିଓଗ୍ରାଫର ଏବଂ ଫିଲ୍ମ ଫେୟାର ପୁରସ୍କାର ଜିତିଥିବା ପ୍ରଥମ ଓଡ଼ିଆ ମହିଳା । ୧୯୪୨ ଏ ଲଭ ଷ୍ଟୋରୀ ଚଳଚ୍ଚିତ୍ରରେ ପାଇଁ ସାଉଣ୍ଡ ରେକଡିଂ ପାଇଁ ନମିତା ୧୯୯୪ ମସିହାରେ ଫିଲ୍ମ ଫେୟାର ପୁରସ୍କାର ଲାଭ କରିଥିଲେ ।https://www.filmfare.com/features/filmfare-flashback-record-breaking-films-26089-6.html

 ବୃତ୍ତିଗତ ଜୀବନ 
୧୯୯୪ ମସିହାରେ ନିର୍ମିତ ଚଳଚ୍ଚିତ୍ର ୧୯୪୨ ଏ ଲଭ ଷ୍ଟୋରୀରୁ ନମିତା ସାଉଣ୍ଡ ରେକର୍ଡିଷ୍ଟ ଭାବରେ କାର୍ଯ୍ୟରମ୍ଭ କରିଥିଲେ । ଏଥିରେ ତାଙ୍କ ସହ-ରେକଡିଷ୍ଟ ଥିଲେ "ଜିତେନ୍ଦ୍ର ଚୌଧୁରୀ" । ବ୍ୟବସାୟିକ ଚଳଚ୍ଚିତ୍ର ବ୍ୟତିତ ସେ ବହୁ ବୃତ୍ତଚିତ୍ର ଏବଂ ଓଡ଼ିଆ କଥାଚିତ୍ରରେ ମଧ୍ୟ କାମ କରିଛନ୍ତି । ପ୍ରଥମ ଓଡ଼ିଆ ଡଲବି ୫,୧ ସାଉଣ୍ଡ ବିଶିଷ୍ଟ ଚଳଚ୍ଚିତ୍ର "ଏକା ଏକା"ରେ ମଧ୍ୟ ଅଡିଓଗ୍ରାଫି କରିଥିଲେ ।
 ସାଉଣ୍ଡ ରେକଡିଂ କରିଥିବା ଚଳଚ୍ଚିତ୍ର 
 ଇଣ୍ଡିଆନ୍ ଫ୍ୟାଶନ୍ ଆଣ୍ଡ୍ ଟେକ୍‌ନୋଲୋଜି(ପ୍ରାମାଣିକ ଚଳଚ୍ଚିତ୍ର)
 ଚିଲଡ୍ରେନ ୱି ସାକ୍ରିଫାଇସ୍(ପ୍ରାମାଣିକ ଚଳଚ୍ଚିତ୍ର)
 ରବୀନ୍ଦ୍ରନାଥ ଟାଗୋର(ପ୍ରାମାଣିକ ଚଳଚ୍ଚିତ୍ର)
 ପ୍ରିୟା ଚାରୁ ଶିଲେ(ପ୍ରାମାଣିକ ଚଳଚ୍ଚିତ୍ର)
 ଲାଇଫ୍ ଇନ୍ ବିୟୁଟିଫୁଲ(ପ୍ରାମାଣିକ ଚଳଚ୍ଚିତ୍ର)
 ଭାବାବରଣ(ଗୁରୁ କେଳୁଚରଣ ମହାପାତ୍ରଙ୍କ ଉପରେ ନିର୍ମିତ)(ପ୍ରାମାଣିକ ଚଳଚ୍ଚିତ୍ର)
 ବାମ୍ବୁ ଫୁଟ(ପ୍ରାମାଣିକ ଚଳଚ୍ଚିତ୍ର)
 ମଞ୍ଜର(ପ୍ରାମାଣିକ ଚଳଚ୍ଚିତ୍ର)
 ସ୍ୟାଡୋ ଅଫ୍ ଫିଅର(ପ୍ରାମାଣିକ ଚଳଚ୍ଚିତ୍ର)
 ରମଣ ରାଘବ(ପ୍ରାମାଣିକ ଚଳଚ୍ଚିତ୍ର)
 ହାୱା କା ରଙ୍ଗ
 ମୁଝସେ ଦୋସ୍ତୀ କରୋଗେ
 ୧୯୪୨-ଏ ଲଭ ଷ୍ଟୋରି
 ସରଫରୋଶ
 ବଡା ଦିନ୍
 ଫିଲହାଲ
 ଇକବାଲ
 ଚାର ଅଧ୍ୟାୟ
 କାଲି ସାଲୱର
 ଏକା ଏକା
 ମାଗୁଣିର ଶଗଡ଼
 
 ବ୍ୟକ୍ତିଗତ ଜୀବନ 
ନମିତାଙ୍କ ପିତା ନବୀନଚନ୍ଦ୍ର ଡାକତାର ବିଭାଗର ଅବସରପ୍ରାପ୍ତ ଆକାଉଣ୍ଟସ ଅଧିକାରୀ ଓ ମା ପ୍ରଫୁଲ୍ଲା ଅବସରପ୍ରାପ୍ତ ଓଡ଼ିଶା ବିତ୍ତୀୟ ସେବା ଅଧିକାରୀ । ପିଲାବେଳୁ ନମିତା ଭଲ ପାଠ ପଢୁଥିଲେ ଓ ଓଡ଼ିଶୀ ନୃତ୍ୟ ଶିଖୁଥିଲେ । ସେ ରମାଦେବୀ ମହିଳା ବିଦ୍ୟାଳୟରୁ +୨ବିଜ୍ଞାନ ଓ ବିଜେବି କଲେଜରୁ ପଦାର୍ଥ ବିଜ୍ଞାନରେ ସ୍ନାତକ ପାଠ ପଢିଛନ୍ତି । ପିତାଙ୍କ ପରାମର୍ଶରେ ସେ ଏଫଟିଟିଆଇ ପ୍ରବେଶିକା ପରୀକ୍ଷାରେ ଉତ୍ତୀର୍ଣ୍ଣ ହୋଇ ସେଠାରେ ସାଉଣ୍ଡ ଇଞ୍ଜିନିୟରିଂରେ ଡିପ୍ଲୋମା କରିଥିଲେ । ସେ ଡ଼ ବୀର ଚୋପ୍ରାଙ୍କୁ ବିବାହ କରିଛନ୍ତି ଓ ତାଙ୍କର ଦୁଇଟି ଝିଅ ଅଛନ୍ତି । ବୀର ଚୋପ୍ରା, ଚଳଚ୍ଚିତ୍ର ନିର୍ଦ୍ଦେଶକ ବିଧୁ ବିନୋଦ ଚୋପ୍ରାଙ୍କ ବଡ଼ ଭାଇ ଅଟନ୍ତି । ସ୍କୁବା ଡାଇଭିଂ ଓ ଖଗୋଳ ବିଜ୍ଞାନରେ ତାଙ୍କର ରୁଚି ରହିଛି ।

 ସମ୍ମାନ ଓ ପୁରସ୍କାର 
 ଫିଲ୍ମ ଫେୟାର ସମ୍ମାନ(ଶ୍ରେଷ୍ଠ ସାଉଣ୍ଡ ରେକଡିଂ) - ୧୯୯୪
 ଆର୍ଯ୍ୟା ସମ୍ମାନ(ପରିଚୟ ଫାଉଣ୍ଡେସନ ତରଫରୁ) - ୨୦୧୮http://www.dailypioneer.com/print.php?printFOR=storydetail&story_url_key=12-women-achievers-get-aarya-awards&section_url_key=state-editions

 ଆଧାର 

ବାହାର ଆଧାର
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
କଟି ପତଙ୍ଗ

କଟି ପତଙ୍ଗ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବେନ୍ଦ୍ର ନାଥ ସାହୁ । ମଧୁସ୍ମିତା ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଅଜୟ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କୁମାର ସରୋଜ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେକ ରଥ ଏବଂ ଅନନ୍ୟା । ଆର୍କେ, ରାଣୀ ପ୍ରିୟଦର୍ଶିନୀ, ଅସିତ ପତି, ଅଜିତ ଦାସ, ମନୀଷା ମିଶ୍ର, ସରୋଜ ଦାସ, କାଳୀ, କୁଲୁ, ଦେବ, ଅଶୋକ, ପ୍ରତାପ, ପ୍ରିୟଙ୍କା, ପ୍ରିନ୍ସ, ଆର୍ଯ୍ୟନ, ବିଷ୍ଣୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଅଭିଶେକ ରଥ
 ଅନନ୍ୟା
 ଆର୍. କେ.
 ଉତ୍ତମ ମହାନ୍ତି
 ରାଣୀ ପ୍ରିୟଦର୍ଶିନୀ
 ଅସିତ ପତି
 ଅଜିତ ଦାସ
 ମନୀଷା ମିଶ୍ର
 ସରୋଜ ଦାସ
 କାଳୀ
 କୁଲୁ
 ଦେବ
 ଅଶୋକ
 ପ୍ରତାପ
 ପ୍ରିୟଙ୍କା
 ପ୍ରିନ୍ସ
 ଆର୍ଯ୍ୟନ
 ବିଷ୍ଣୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ସତପୁଡ଼ା ଜାତୀୟ ଉଦ୍ୟାନ

ସତପୁଡ଼ା ଜାତୀୟ ଉଦ୍ୟାନ ମଧ୍ୟପ୍ରଦେଶର ହୋଶାଙ୍ଗାବାଦ ଜିଲ୍ଲାରେ ଅବସ୍ଥିତ । ସତପୁଡ଼ା ବା ସାତପୁରା ପାହାଡ଼ଶ୍ରେଣୀରୁ ଏହି ଜାତୀୟ ଉଦ୍ୟାନର ନାମ ଉଦ୍ଧୃତ । ଏହି ଜାତୀୟ ଉଦ୍ୟାନର କ୍ଷେତ୍ରଫଳ ପ୍ରାୟ ୫୨୪ ବର୍ଗ କି.ମି. । ୧୯୮୧ ମସିହାରେ ଏହି ଜାତୀୟ ଉଦ୍ୟାନର ସ୍ଥାପନା କରାଯାଇଥିଲା । ସତପୁଡ଼ା, ବୋରି ଓ ପଚମର୍ହି ବନ୍ୟଜୀବ ଅଭୟାରଣ୍ୟକୁ ମିଶାଇ ପ୍ରାୟ ୨୦୦୦ ବର୍ଗ କି.ମି.ର ସଂରକ୍ଷିତ ଅଞ୍ଚଳ ସୃଷ୍ଟି କରାଯାଇପାରିଛି । 

ଜାତୀୟ ଉଦ୍ୟାନର ଭୂମି କଠିନ ଓ କର୍କଷ । ଏହି ଜାତୀୟ ଉଦ୍ୟାନ ପଥୁରିଆ ଶିଖର, ପତଳା ଗଣ୍ଡ ଏବଂ ଘଞ୍ଚ ଅରଣ୍ୟରେ ପୂର୍ଣ୍ଣ । ଜାତୀୟ ଉଦ୍ୟାନର ସର୍ବନିମ୍ନ ଓ ସର୍ବୋଚ୍ଚ ଉଚ୍ଚତା ସମୁଦ୍ର ପତନରୁ ଯଥାକ୍ରମେ ୩୦୦ ଓ ୧୩୫୨ ମିଟର୍ ପର୍ଯ୍ୟନ୍ତ ହେବ । ଏହି ପାହାଡ଼ିଆ ଭୂମିର ସର୍ବୋଚ୍ଚ ଶୃଙ୍ଗ ହେଉଛି ଧୂପଗଡ଼ ଶୃଙ୍ଗ (୧୩୫୦ ମିଟର୍) । 

ମଧ୍ୟପ୍ରଦେଶର ରାଜଧାନୀ ଭୋପାଳଠାରୁ ଏହି ଜାତୀୟ ଉଦ୍ୟାନର ଦୂରତା ପ୍ରାୟ ୨୧୦ କି.ମି. । ଜାତୀୟ ଉଦ୍ୟାନରୁ ୫୫ କି.ମି. ଦୂରରେ ଥିବା ପିପ୍ରିୟା ନିକଟତମ ରେଳ ଷ୍ଟେସନ୍ । ପଚମର୍ହି ଜାତୀୟ ଉଦ୍ୟାନର ନିକଟତମ ସହର । 

ସତପୁଡ଼ା ଜାତୀୟ ଉଦ୍ୟାନରେ ବହୁ ପ୍ରକାରର ବନ୍ୟଜନ୍ତୁ ଦେଖାଯାନ୍ତି । କଲରାପତରିଆ ବାଘ, ସମ୍ବର ହରିଣ, ଚତଲ୍ ହରିଣS, କୁଟୁରା, ନୀଳଗାଈ, ଚୌଶିଂଘା, ଚିଂକାରା, ବାର୍‍ହା, ଭାଲୁ, କୃଷ୍ଣସାର ମୃଗ, କୋକିଶିଆଳୀ, ଝିଙ୍କ, ଉଡ଼ନ୍ତା ଗୁଣ୍ଡୁଚି, କସ୍ତୁରୀ ମୃଗ ଓ ନେପାଳୀ ମୂଷା ପରି ପ୍ରାଣୀ ଏଠାକାର ଜଙ୍ଗଲରେ ବସବାସ କରନ୍ତି । ଏଠାରେ ଦେଖାଯାଉଥିବା ବିଭିନ୍ନ ପ୍ରଜାତିର ପକ୍ଷୀମାନଙ୍କ ମଧ୍ୟରେ କୋଚିଲାଖାଇ, ମୟୂର ଇତ୍ୟାଦି ଅନ୍ୟତମ । ସତପୁଡ଼ା ଜଙ୍ଗଲରେ ମୁଖ୍ୟତଃ ଶାଳ, ଶାଗୁଆନ୍, କେନ୍ଦୁ, ମହୁଲି, ବେଲ, ବାଉଁଶ ଓ ଅଁଳା ପରି ଗଛ ଦେଖାଯାନ୍ତି । ଏହି ଜଙ୍ଗଲରେ ବିଭିନ୍ନ ଔଷଧୀୟ ବୃକ୍ଷ ଓ ତୃଣଭୂମି ମାନ ମଧ୍ୟ ରହିଛି । 
thumb|left|ସତପୁଡ଼ା ଜାତୀୟ ଉଦ୍ୟାନର ଏକ ନେପାଳୀ ମୂଷା
ପୂର୍ବେ ସତପୁଡ଼ା ଅଭୟାରଣ୍ୟରେ ମହାବଳ ବାଘ, ବଳିଆ କୁକୁର, ବନ୍ୟ ଗୟଳ, ବାରାଶିଂଘା ପରି ପ୍ରାଣୀ ମଧ୍ୟ ଥିଲେ ।National Council of Educational Research and Training. "Science: Textbook for Class VIII". Publication Department, 2010, p. 83. ଏବେ ଏମାନେ କ୍ୱଚିତ୍ ଦେଖାଯାନ୍ତି । 

୧୯୯୯-୨୦୦୦ ମସିହାରେ ବ୍ୟାଘ୍ର ପରିଯୋଜନା ଅନୁଯାୟୀ ଏହାକୁ ଏକ ବ୍ୟାଘ୍ର ଅଭୟାରଣ୍ୟ ଘୋଷିତ କରାଯାଇଥିଲା । 
thumb|left|ଚିତଲ୍ ହରିଣ
ସତପୁଡ଼ା ଅଭୟାରଣ୍ୟ ୧୬ ଜୁନ୍‍ରୁ ୩୦ ସେପ୍ଟେମ୍ବର ପର୍ଯ୍ୟନ୍ତ ପର୍ଯ୍ୟଟକଙ୍କ ପାଇଁ ବନ୍ଦ ରହେ । ସେମାନେ ଅକ୍ଟୋବରରୁ ଅପ୍ରେଲ୍ ମାସ ପର୍ଯ୍ୟନ୍ତ ଏହି ଅଭୟାରଣ୍ୟ ବୁଲିବାକୁ ଯାଇପାରିବେ । ସକାଳ ବେଳା ୬:୩୦ରୁ ୧୧:୦୦ ଏବଂ ଅପରାହ୍ନ ୩:୩୦ରୁ ୫:୦୦ ପର୍ଯ୍ୟନ୍ତ ସଫାରୀର ବ୍ୟବସ୍ଥା ରହିଛି । 
ମହାବଳ ବାଘ ଓ ବାରାଶିଂଘାଙ୍କ ପୁନରୁତ୍ଥାନ
ମଧ୍ୟପ୍ରଦେଶର କାହ୍ନା ଜାତୀୟ ଉଦ୍ୟାନରୁ କିଛି ବାରାଶିଂଘା ହରିଣ ଏଠାକୁ ସ୍ଥାନାନ୍ତରିତ କରାଯିବାର ଯୋଜନା ରହିଥିଲା । କାହ୍ନା ଜଙ୍ଗଲରୁ ପ୍ରାୟ ୨୦ଟି ବାଘ ଧରାଯାଇ ସେମାନଙ୍କୁ ସତପୁଡ଼ାର ବିଭିନ୍ନ ସ୍ଥାନରେ ଛଡ଼ାଯିବାର ମଧ୍ୟ ଯୋଜନା କରାଯାଇଥିଲା ।Reintroduction of Barasingha: Kanha National Park – Satpura Tiger Reserve 

ଆଧାର

 Satpura Tiger Reserve

 Category:ଭାରତର ଜାତୀୟ ଉଦ୍ୟାନ
Category:ମଧ୍ୟ ପ୍ରଦେଶ